**JÄSENTIEDOTE 2/2021**

Tervehdys Autojoukkojen Helsingin killan jäsen.

**AUTOJOUKKOJEN VUOSI-/PERINNEPÄIVÄ 2021**

Alkuperäisestä suunnitelmasta poiketen jouduimme pandemia- rajoitteista johtuen toteuttamaan Autojoukkojen vuosi-/perinnepäivän juhlallisuudet pienimuotoisemmin. Ennalta nimetyt kiltalaiset, Kaartin Pataljoonan komentaja sekä Kuljetuskomppanian päällikkö laskivat seppeleet 20.1.2021 klo 12.30 juhlallisesti kirkon kellojen tahdittamana Hietaniemen hautausmaalla Sankariristille, Suomen marsalkka Mannerheimin, Kunniajäsenemme presidentti Urho Kaleva Kekkosen sekä killan Kunniapuheenjohtaja Leo R Laineen haudoille. Kunniavartion järjesti totuttuun tapaan Kaartin Jääkärirykmentin Kuljetuskomppania, mutta tänä vuonna rajoitteista johtuen vain Sankariristille.

Tilaisuudesta on julkaistu tänään 21.1. video killan youtube- kanavalla. Kotisivujen etusivulta pääsee linkistä suoraan videoon.

Valitettavan ja harmillisen teknisen vian vuoksi seppeleenlasku Suomen marsalkka Mannerheimin hautamuistomerkille ei tallentunut.

Autojoukkojen Helsingin killan johtokunta